./data/phi0474/phi057/phi0474.phi057.perseus-lat1.xml
M. Tullius Cicero
consultabat utrum Romam cum ciↃ ciↃ ciↃ veteranorum proficisceretur an Capuam teneret et Antonium venientem excluderet an iret ad       tris legiones Macedonicas quae iter secundum mare superum faciunt; quas       sperat suas esse  eae congiarium ab Antonio accipere noluerunt,       ut hic quidem narrat, et ei convicium grave fecerunt contionantemque reliquerunt  quid quaeris? ducem se profitetur nec nos sibi putat deesse oportere  equidem suasi ut Romam pergeret  videtur enim mihi       et plebeculam urbanam et, si fidem fecerit, etiam bonos viros secum habiturus  o Brute, ubi es? quantam εὐκαιρίαν       amittis! non equidem hoc divinavi sed aliquid tale putavi fore  nunc tuum consilium exquiro  Romamne venio an hic maneo an Arpinum (ἀσφάλειαν habet is locus)       fugiam? Romam, ne desideremur si quid actum videbitur  hoc       igitur explica  numquam in maiore ἀπορίᾳ       fui